als_Latn dik_Latn sag_Latn
Presidenti Thaçi nderohet me medaljen "Nderi i Akademisë" nga Akademia e Shkencave të ShqipërisëTiranë, 20 dhjetor - Presidenti i Republikës së Kosovës, Hashim Thaçi është nderuar sot me medaljen "Nderi i Akademisë" nga Akademia e Shkencave të Shqipërisë.
Presidenti Thaçi ka falënderuar anëtarët e Akademisë për akordimin e kësaj mirënjohje, duke shprehur respekt për të gjithë akademikët shqiptar që jetën ia kanë kushtuar kërkimit shkencor.
Këtë nderim, presidenti Thaçi ka thënë se e konsideron si një çështje që nuk ka të bëjë vetëm me kontributin dhe emrin e tij, por edhe me simbolikën gjithëpërfshirëse e përfaqësuese që përmban institucioni i Presidentit të Republikës së Kosovës.
ÂPrandaj e konsideroj çmimin tuaj një shprehje nderimi e vlerësimi për lidhjen e fortë që na bën të ndihemi të njëjtë, në gjithë hapësirën historike shqiptare, pavarësisht disa dallimeve e pengesave që ka krijuar historiaÂ, ka shtuar ai.
Sipas tij, populli shqiptar ka një identitet dhe një histori të pandashme, pavarësisht shteteve, ku ata gjenden, në Republikën e Shqipërisë dhe të Kosovës në radhë të parë, por edhe shtetet fqinjë, ku ka vise shqiptare.
Para akademikeve, Presidenti ka theksuar se populli shqiptar ka një gjuhë të pandashme, studiuesit në Kosovë e në Shqipëri kanë hapësirë të madhe kërkimi për pasuritë gjuhësore, për trashëgiminë gojore, për thesarin e larmishëm shpirtëror që ruhet ende prej njerëzve.
ÂJanë bërë shumë përpjekje për tÂi ndarë shqiptarët edhe në identitet, ashtu si i ka ndarë padrejtësisht në shekullin e kaluar historia me kufij të imponuar. Por, ju mbeteni gardianët e këtij identiteti, që u krijua nga shekujt e mijëvjeçarit, ju jeni gardianët e simboleve kombëtareÂ, ka shtuar ai.
Sipas tij, bota e sotme është jo vetëm e pavarësisë, por edhe e ndërvarësisë, ku Evropa e sotme, që është synimi i aspiratave gjeopolitike në Kosovë e në Shqipëri, është modeli i kësaj ndërvarësisë.
Duke folur për aspiratat e shqiptarëve për tÂu bërë pjesë e BE-së, presidenti Thaçi ka theksuar se përveç identitetit kombëtar shqiptar, ne kemi edhe identitetin evropian.
Ai ka thënë se duhet ta kuptojmë këtë realitet, ta njohim dhe ta pranojmë, të mësohemi të jetojmë në ndërvarësi ashtu si gjithë vendet e qytetëruara, por duke ruajtur gjuhën, identitetin, traditën, specifikat historike.
ÂKush më mirë se shkencëtarët e albanologjisë mund të na japin mësime dhe këshilla si tÂi ruajmë këto pasuri, në kushtet e reja në të cilat jetojmë dhe përballë sfidave që na presin. Prandaj roli i akademive dhe akademikëve në këtë aspekt do të rritet, përgjegjësia e shkencave kombëtare do të fuqizohetÂ, ka thënë Thaçi.
Në fund ka theksuar se është shumë e rëndësishme për dy akademitë shqiptare, për institucione të tjera shkencore, që të kontribuojnë maksimalisht për të hequr çdo pengesë, që të kemi një hapësirë të vetme kulturore, gjuhësore, letrare, shpirtërore.
ÂNëse për kufijtë shtetërorë nuk mjaftojnë dy palë për të marrë vendime, për kufijtë e hapësirës kulturore e shkencore kombëtare shqiptare gjithçka është në dorën tonëÂ, ka thënë ai.
Ndërsa, Prof. Dr. Muzafer Korkuti, kryetar i Akademisë së Shkencave të Shqipërisë ka thënë se me këtë mirënjohje, ne duam të vlerësojmë misionin tuaj në krye të shtetit të Kosovës, një mision që ju e keni kurorëzuar në kohë të mbara e në kohë të vështira.
ÂVendimin për të çmuar në një shkallë shumë të lartë kontributet tuaja, që janë historike, ne e formatizojmë sot, duke ju akorduar me solemnitet mirënjohjen ÂNderi i AkademisëÂ. Akademia jonë e Shkencave ka qenë e para që, përmes botimit në disa gjuhë të librit ÂKosova, një vështrim enciklopedikÂ, bëri të njohura botërisht meritat tuaja si njeriu që qëndroi në krye të procesit të pavarësimit të KosovësÂ, ka shtuar ai.
Akademiku Korkuti ka theksuar se në krye të këtyre misioneve, si kryetar i qeverisë e si kryetar i shtetit, Thaçi ka qenë po aq i ndjeshëm sa dhe bota akademike e universitare në Kosovë e në Shqipëri për ruajtjen dhe përurimin e trashëgimit shpirtëror të popullit shqiptar.
ÂDy akademitë tona po bashkëpunojnë me projekte e programe, me nisma dhe organizma të përbashkët. Duke e ditur shumë mirë se ju i takoni atij brezi që vetëdijen kombëtare e kishin parësore ndaj çdo faktori tjetër: politik, shtetëror, fetar, rajonal, kulturor, jemi plot bindje se institucionet që janë të ngarkuara me çështjet primare të botës shqiptare dhe bashkëpunimi ynë i ndërsjellët do të kenë praninë e ndikimit Tuaj pozitivÂ, ka thënë ai.
Në motivacionin e dhënies së mirënjohjes ÂNderi i Akademisë për Presidentin Thaçi ndër të tjera thuhet ÂFigurë me rëndësi vendimtare në mbrojtje të njësisë së identitetit kombëtar, gjuhës dhe vlerave themelore shqiptareÂ.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn